୨୦୧୨ ଡିସେମ୍ବର ୧୬ : ପୀଡିତା ପାରା ମେଡିକାଲ ଛାତ୍ରୀ (ନିର୍ଭୟା) ତାଙ୍କ ପୁରୁଷ ବନ୍ଧୁ ସହିତ ଦିଲ୍ଲୀ ମୁନେରକା ବସ୍ଷ୍ଟାଣ୍ଡରେ ବସ୍ ଚଢିଥିଲେ। ବସ୍ରେ ଥିବା ଜଣେ ନାବାଳକ ସମେତ ୬ଜଣ ପୁରୁଷ ବନ୍ଧୁଙ୍କୁ ମାଡ ମାରିବା ସହିତ ନିର୍ଭୟାଙ୍କୁ ଗଣବଳାତ୍କାର କରିବା ସହ ବସ୍ରୁ ଫିଙ୍ଗି ଦେଇଥିଲେ।
ଡିସେମ୍ବର ୧୮ରୁ ୨୨ : ନାବାଳକ ଅଭିଯୁକ୍ତ ସମେତ ୬ ଜଣ, ରାମ ସିଂହ (ବସ୍ ଡ୍ରାଇଭର), ଭାଇ ମୁକେଶ ସିଂହ. ଅକ୍ଷୟ ଠାକୁର, ବିନୟ ଶର୍ମା, ପୱନ ଗୁପ୍ତାଙ୍କୁ ପୁଲିସ ଗିରଫ କଲା।
୨୦୧୩ ଜାନୁଆରି ୩ଃ ହତ୍ୟା, ଗଣବଳାତ୍କାର, ହତ୍ୟା ଉଦ୍ୟମ, ଅପହରଣ, ଡକାୟତି ମାମଲାରେ ଦିଲ୍ଲୀ ପୁଲିସ ଦ୍ବାରା ୫ ଜଣଙ୍କ ବିରୋଧରେ ଚାର୍ଜସିଟ୍ ଦାଖଲ।
ସେପ୍ଟେମ୍ବର ୧ଃ ଗଣବଳାତ୍କାର ଏବଂ ହତ୍ୟା ପାଇଁ କିଶୋର ନ୍ୟାୟ ବୋର୍ଡ ନାବାଳକଙ୍କୁ ଦୋଷୀ ସାବ୍ୟସ୍ତ କଲେ ଏବଂ ତାଙ୍କୁ ୩ ବର୍ଷ ପାଇଁ ବାଳ ସୁଧାର ଗୃହରେ ରଖିବାକୁ ନିର୍ଦ୍ଦେଶ।
ସେପ୍ଟେମ୍ବର ୧୦ଃ ଗଣବଳାତ୍କାର, ହତ୍ୟା ଏବଂ ଅସ୍ବାଭାବିକ କାର୍ଯ୍ୟ ସମେତ ସମୁଦାୟ ୧୩ ଟି ଅପରାଧ ମାମଲାରେ ଫାଷ୍ଟ ଟ୍ରାକ୍ କୋର୍ଟ ସମସ୍ତ ୪ ଜଣଙ୍କୁ ଦୋଷୀସାବ୍ୟସ୍ତ କଲେ।
ସେପ୍ଟେମ୍ବର ୧୩ଃ ସମସ୍ତ ୪ ଜଣଙ୍କୁ ଫାଷ୍ଟ୍ ଟ୍ରାକ୍ କୋର୍ଟ ମୃତ୍ୟୁ ଦଣ୍ଡାଦେଶ ଶୁଣାଇଲେ। ଦିଲ୍ଲୀ ହାଇକୋର୍ଟକୁ ମାମଲା ସ୍ଥାନାନ୍ତର।
୨୦୧୯ ଫେବୃଆରୀଃ ଦୋଷୀଙ୍କ ବିରୋଧରେ ମୃତ୍ୟୁ ପରୱାନା ଜାରି ପାଇଁ ନିର୍ଭୟାର ପିତାମାତା ବିଚାର ବିଭାଗୀୟ କୋର୍ଟଙ୍କ ଦ୍ବାରସ୍ଥ।
୨୦୧୯ ଅକ୍ଟୋବର ୨୯ଃ ନିର୍ଭୟା ଗଣଦୁଷ୍କର୍ମ ଏବଂ ହତ୍ୟା ମାମଲାରେ ସମସ୍ତ ଦୋଷୀ କ୍ଷମା ଆବେଦନ କରିବା ପାଇଁ ତିହାର ଜେଲ୍ ୭ ଦିନ ସମୟ ଦେଲେ।
ଫେବ୍ରୁଆରି ୫ , ୨୦୨୦ : ସମସ୍ତ ନ୍ୟାୟିକ ପଦକ୍ଷେପ ଗ୍ରହଣ କରିବାପାଇଁ ଦୋଷୀଙ୍କୁ ୧ ସପ୍ତାହ ସମୟ ଦେଲେ ଦିଲ୍ଲୀ ହାଇକୋର୍ଟ।
ଫେବ୍ରୁଆରି ୨୮ , ୨୦୨୦ : ଫାଶୀ ଦଣ୍ଡକୁ ଆଜୀବନ କାରାଦଣ୍ଡରେ ପରିଣତ କରିବାପାଇଁ ପବନ ଗୁପ୍ତା ସୁପ୍ରିମକୋର୍ଟରେ କ୍ୟୁରେଟିଭ୍ ପିଟିସନ୍ ଦାଖଲ କଲା।
ମାର୍ଚ୍ଚ ୫,୨୦୨୦ : ମାର୍ଚ୍ଚ ୨୦ ତାରିଖ ସକାଳ ୫.୩୦ ରେ ଫାଶୀ ପାଇଁ ପୁଣିଥରେ ଡେଥ୍ ୱାରେଣ୍ଟ୍ ଜାରି କଲେ ଦିଲ୍ଲୀ କୋର୍ଟ।
ମାର୍ଚ୍ଚ ୧୬,୨୦୨୦ : ୪ ଦୋଷୀଙ୍କ ମଧ୍ୟରୁ ୩ ଜଣ ଡେଥ୍ ୱାରେଣ୍ଟ୍ ଉପରେ ରହିତାଦେଶ ଲଗାଇବାକୁ ଆଇସିଜେଙ୍କୁ ଅନୁରୋଧ କଲେ।
ମାର୍ଚ୍ଚ ୧୯,୨୦୨୦ : ରାଷ୍ଟ୍ରପତିଙ୍କ କ୍ଷମା ଆବେଦନକୁ ଚ୍ୟାଲେଞ୍ଜ କରି ପୱନ ଦ୍ବାରା ହୋଇଥିବା ଆବେଦନକୁ ଖାରଜ କଲେ ସୁପ୍ରିମକୋର୍ଟ।
ମାର୍ଚ୍ଚ ୧୯, ୨୦୨୦ଃ ମୃତ୍ୟୁ ପରୱାନା ଉପରେ ରହିତାଦେଶ ପାଇଁ ହାଇକୋର୍ଟ ଓ ସୁପ୍ରିମକୋର୍ଟରେ ଆବେଦନ। ହାଇକୋର୍ଟ ଓ ସୁପ୍ରିମକୋର୍ଟରେ ରାତି ଅଧିଆ ଶୁଣାଣି ପରେ ଆବେଦନ ଅଗ୍ରାହ୍ୟ।
ମାର୍ଚ୍ଚ ୨୦,୨୦୨୦ : ନିର୍ଭୟା ଗଣଦୁଷ୍କର୍ମ ଓ ହତ୍ୟା ମାମଲାର ୪ ଦୋଷୀ ମୁକେଶ ସିଂହ (୩୨), ପବନ ଗୁପ୍ତା (୨୫), ବିନୟ ଶର୍ମା (୨୬) ଓ ଅକ୍ଷୟ ସିଂହ (୩୧)କୁ ସକାଳ ସାଢେ ୫ଟାରେ ଫାଶୀ ଦିଆଗଲା।
